దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
లెప్ట్ హ్యాండ్ ధోనీ ఆటకి చూపు తిప్పుకోలేరు..!
మిడిలార్డర్‌లో బ్యాటింగ్‌కి వచ్చే ధోనీ.. ఇప్పటి వరకు అన్ని మ్యాచ్‌ల్లో కలిపి కొట్టిన సిక్సర్లు .. ముప్పావు వంతు హెలికాప్టర్ షాట్లే.
TNN | Updated:
Jun 29, 2017, 06:22PM IST
భారత మాజీ కెప్టెన్ మహేంద్రసింగ్ ధోనీ.. క్రికెట్ ప్రపంచానికి ‘హెలికాప్టర్ షాట్‌’ని పరిచయం చేసి దాదాపు పదమూడేళ్లు గడిచిపోతోంది. కానీ.. ఇప్పటికీ ధోనీ క్రీజులో ఉంటే.. కనీసం ఒక హెలికాప్టర్ షాట్ కొట్టకపోతాడా..? అని అభిమానులు ఆశగా ఎదురుచూస్తుంటారు. ఆ షాట్‌కి ఉన్న క్రేజ్ అలాంటిది మరి. ఫార్మాట్ ఎలాంటిదైనా.. చివరి ఓవర్లలో స్కోరు పెంచేందుకు బ్రహ్మస్త్రంలా ధోనీ ఈ షాట్‌ని వినియోగిస్తుంటాడు. ఆ సమయంలో బౌలర్ ఎలాంటి బంతి విసిరినా.. అది స్టాండ్స్‌లోని ప్రేక్షకుల మధ్య వాలిపోవాల్సింది.
2004లో బంగ్లాదేశ్‌తో జరిగిన వన్డేతో అంతర్జాతీయ క్రికెట్లోకి అరంగేట్రం చేసిన ధోనీ.. అనతికాలంలోనే జట్టులో తనదైన ముద్ర వేయగలిగాడు. 2007లో జరిగిన తొలి టీ20 ప్రపంచకప్‌‌లో తన అసమాన కెప్టెన్సీతో భారత్‌కి కప్ అందిచడంతో ధోనీ పేరు మార్మోగిపోయింది. అనంతరం 2011లో 28 ఏళ్ల తర్వాత భారత్‌కి వన్డే ప్రపంచకప్, 2013లో ఛాంపియన్స్ ట్రోఫీలో టీమిండియాను విజేతగా నిలిపాడు. మరోవైపు ఐపీఎల్‌లోనూ చెన్నై సూపర్‌ కింగ్స్‌‌ని టోర్నీలోనే తిరుగులేని జట్టుగా.. రెండు సార్లు విజేతగా నిలిపాడు. ఫార్మాట్ ఏదైనా.. మిడిలార్డర్‌లో బ్యాటింగ్‌కి వచ్చే ధోనీ.. ఇప్పటి వరకు అన్ని మ్యాచ్‌ల్లో కలిపి కొట్టిన సిక్సర్లు 476.. ఇందులో ముప్పావు వంతు హెలికాప్టర్ షాట్లే. ఒకవేళ ధోనీ లెప్ట్ హ్యాండర్ బ్యాట్స్‌మెన్ అయితే.. ఆ షాట్లు ఇలా ఉంటాయోమో కదా..?
Those powerful shots by @msdhoni Left handed version of #Dhoni pic.twitter.com/YYqeQXx8cT